CELEX: 62014FN0009
Language: et
Date: 2014-02-01 00:00:00
Title: Kohtuasi F-9/14: 1. veebruaril 2014 esitatud hagi – ZZ versus EIP

7.7.2014   
            
            
               ET
            
            
               Euroopa Liidu Teataja
            
            
               C 212/44
            
         1. veebruaril 2014 esitatud hagi – ZZ versus EIP
   (Kohtuasi F-9/14)
   2014/C 212/56
   Kohtumenetluse keel: itaalia
   
      Pooled
   
   
      Hageja: ZZ (esindajad: advokaadid L. Isola ja G. Isola)
   
      Kostja: Euroopa Investeerimispank
   
      Hagi ese ja sisu
   
   Nõue tühistada hageja 2012. aasta hindamisaruanne osas, milles sellega ei anta talle hinnet „exceptional performance” või „very good performance”, samuti osas, milles ei tehta ettepanekut hageja edutamiseks ametijärku D ning osas, milles seatakse hageja eesmärgid 2013. aastaks; lisaks nõue tühistada 2012. aasta suunised hindamisaruannete kohta ja viimaseks nõue mõista EIP-lt välja mittevaraline ja varaline kahju, mida hageja väidab end kandnud olevat.
   
      Hageja nõuded
   
   
               —
            
            
               tühistada:
               
                           —
                        
                        
                           apellatsioonikomitee 18. detsembri 2012. aasta otsus, saata kõik dokumendid sellele organile uueks läbivaatamiseks ja kehtestada kriteeriumid, millest see komitee peab uue otsuse tegemisel lähtuma;
                        
                     
                           —
                        
                        
                           suunised, mille personaliosakond kehtestas 5. detsembri 2012. aasta dokumendis „Note to Staff No 722 PERSONNEL/S&D/D&P/2012-198” ja sellele lisatud „Guidelines to the 2012 annual staff appraisal exercise”, sh osas, milles neis on ette nähtud, et lõpphinnang tuleb teataval viisil kokkuvõtlikult esitada, aga ei ole ette nähtud kriteeriume, mida hindaja peab kasutama;
                        
                     
         
               —
            
            
               alternatiivselt, tühistada:
               
                           —
                        
                        
                           2012. aasta hindamisaruanne tervikuna, sh hinnangut sisaldav osa ning osa, kus hinnangut ei esitata kokkuvõtlikult hindena „exceptional performance” või „very good performance” ja kus ei tehta ettepanekut hageja edutamiseks ametijärku D ning lõpuks osa, kus seatakse eesmärgid 2013. aastaks;
                        
                     
                           —
                        
                        
                           kõik seotud ning sellest tulenevad ja sellele eelnevad aktid, sh edutamised, millele on viidatud personalidirektori 2012. aasta mai teatises „2011 staff appraisal exercise, award of promotions and titles”;
                        
                     
         
               —
            
            
               igal juhul mõista EIP-lt välja eelnevaga põhjustatud mittevaraline ja varaline kahju (kirjeldatud tingimustel) ning kohtukulud koos intressidega, võttes arvesse raha väärtuse langemist.